বিজয়া সম্মেলনীকে সামনে রেখে জনসংযোগে তৃণমূল

কলকাতা: বিজয়া সম্মেলনীকে (Bijoya Sommelani) কেন্দ্র করে রাজ্যজুড়ে বড়সড় জনসংযোগ কর্মসূচি শুরু করছে তৃণমূল কংগ্রেস (Trinamool Congress)। দলের মুখপাত্র থেকে শুরু করে প্রথম সারির নেতৃত্বরা সকলে এবার প্রচারে নামবেন।

দলীয় সূত্রে খবর, গত বছরের তুলনায় এবারের বিজয়া সম্মেলনী হবে অনেক বড় আকারে। প্রায় ৫০-৫৫ জন নেতাকে নিয়ে বিভিন্ন জেলায় প্রচারে পাঠানো হবে।

আরও পড়ুন: বিদ্যুৎপৃষ্ঠে একাধিক মৃত, CESC-এর বিরুদ্ধে মিছিল কলেজস্কোয়ারে

আগামী ৫ অক্টোবর থেকে কলকাতার নেতারা জেলা সফরে বের হবেন। প্রতিটি জেলায় সাধারণ মানুষের সঙ্গে সরাসরি যোগাযোগ, সাংগঠনিক শক্তি বৃদ্ধি এবং বিরোধীদের বিরুদ্ধে প্রচারে জোর দেওয়া হবে।

এই কর্মসূচি ঘিরে বিশেষ নির্দেশ দিয়েছেন তৃণমূল সর্বভারতীয় সাধারণ সম্পাদক অভিষেক বন্দ্যোপাধ্যায়।